Tiltale for overtrædelse af lov om radio- og fjernsynsvirksomhed § 94, stk. 1, jf. § 91
Ret: Retten på Bornholm (1. instans)
Faggruppe: Straffesag — Bødesag
Sagsemner: Erhvervsforhold;

/

RETTEN PÅ BORNHOLM

D O M

afsagt den 15. juni 2011

Rettens nr. 1-219/2011
Politiets nr. 2200-84255-50002-11/01

Anklagemyndigheden
mod
Tiltalte
CPR nr. (Født 1976)

Anklageskrift er modtaget den 6. maj 2011.

Tiltalte er tiltalt for

overtrædelse af lov om radio- og fjernsynsvirksomhed § 94, stk. 1,
jf. § 91, ved i perioden fra oktober 2009 til den 3. november 2010 på
bopælen Adresse i By, at have været i besiddelse af samt benyttet
uautoriseret dekodningsudstyr, hvis formål er at give adgang til
indholdet af et kodet tv-program.

Påstande

Anklagemyndigheden har nedlagt påstand om bøde på 12.500 kr.

Tiltalte har erkendt sig skyldig, dog således at han alene har erkendt at
have haft adgang til de omhandlede tv-signaler i ca. 11 måneder.

Sagens oplysninger

Der er afgivet forklaring af tiltalte.

Forklaringen er lydoptaget og gengives ikke i dommen.

Tiltalte er ikke tidligere straffet.

Rettens begrundelse og afgørelse

Tiltalte har forklaret, at han erkender sig skyldig i den rejste tiltale, dog
således, at han alene mener at have benyttet det omhandlede udstyr i en
periode på ca. 11. måneder. Ved sin tilståelse, der støttes af de
oplysninger, der i øvrigt foreligger findes tiltalte skyldig i det erkendte
omfang.

Efter bevisførelsen lægger retten til grund, at den årlige betaling for
adgang til de omhandlede tv-signaler, i den anførte periode, ville udgøre
11.584 kr.

Std 75271



/

side 2

det første år og 12.162 kr. i de følgende år.

Straffen fastsættes til en bøde på 10.000 kr., jf. lov om radio- og
fjersynsvirksomhed § 94, stk. 1, jf. § 91.

Forvandlingsstraffen fastsættes som nedenfor bestemt.

Retten har ved udmålingen af bødens størrelse navnlig lagt vægt den
opnåede besparelse, herunder den periode tiltalte har haft adgang til de
omhandlede tv-signaler.

Thi kendes for ret:

Tiltalte skal betale en bøde på 10.000 kr.

Forvandlingsstraffen for bøden er fængsel i 10 dage.

Tiltalte skal betale sagens omkostninger.

Dommer